बिशुनपुरा(गढ़वा) : हजरत इमाम हुसैन और उनके साथियों की शहादत की याद में मनाया जाने वाला मुहर्रम त्योहार पारंपरिक ढंग से मनाया एवं ताजिया जुलुस निकाला गया। वहीं हजरत इमाम, हसन हुसैन के सच्चाई के प्रति बलिदान की याद में मनाया जाने वाला मुहर्रम पर्व शांतिपूर्ण के साथ मनाया गया। प्रखंड क्षेत्रों में आकर्षक रूप से तैयार किये गए ताजिया के साथ लोग अपने अपने गांव के विभिन्न जगहों से अस्त्र-शस्त्र का प्रदर्शन करते हुए करतब दिखाया। इस अवसर पर शुक्रवार को प्रखंड के विशुनपुरा , गढ़, अमहर, पिपरी, मधुरी, पतिहारी आदि गांव मुहल्लों से बाजे-गाजे के साथ भव्य ताजिया जुलूस निकाला गया। इसमें काफी संख्या में हिन्दू एवं मुस्लिम समुदाय के हर उम्र के लोग शामिल हुए। जुलूस के साथ चल रहे ताजिया लोगों के आकर्षण का केन्द्र बना रहा, जिसे देखने के लिए सभी वर्ग के लोगों की भीड़ लगी रही। ताजिया जुलूस में शामिल युवकों ने लाठी, डंडा, तलवार से एक से बढ़ कर एक हैरतअंगेज कलाबाजी का प्रदर्शन किया के साथ या अली, या हुसैन से पूरा क्षेत्र गूंज उठा। यह मुहर्रम पर्व प्रशासनिक मुस्तैदी के बीच शांति व सौहार्द वातावरण में संपन्न हुआ, इस दौरान बीडीओ हुलास महतो एवं थानाध्यक्ष करुणाशंकर दुबे के नेतृत्व में पुलिस बल तैनात थे।विदित हो की इस मुहर्रम त्योहार में हिंदुओं द्वारा रखी गयी कदमी सिफड़ सदियों से अभी तक ताजिया एवं सिफड़ से आगे चलती है। इस त्योहार में ज्यादा हिन्दू भाई भाग लेते है। और दोनों समुदायों के बीच सौहार्द पूर्ण त्योहार मनाया जाता है। इस जुलूस में विधायक प्रतिनिधि कृष्णा विश्वकर्मा, यासीन अंसारी, व्यवसायी संघ अध्यक्ष ओमप्रकास गुप्ता, एएसआई चुनु मुर्मू, अवनेर टोपनो, एएसआई शिव कुमार सिंह, सौकत अंसारी, हसमत अंसारी, नवल किशोर गुप्ता सहित सैकड़ों लोग शामिल थे।